**Calendarul procedurii SEA derulată în România**

Ministerul Dezvoltării Regionale și Administrației Publice, în calitate de Autoritate de Management pentru Programului Operațional Comun România – Ucraina, a notificat Ministerul Mediului, Apelor și Pădurilor, în data de 12.02.2015.

Din analiza primului draft rezultă faptul că acest Program definește cadrul pentru punerea în aplicare a unor tipuri de proiecte care se regăsesc enumerate în anexele I și II din Directiva EIA, fapt pentru care Programul se supune evaluării de mediu în conformitate cu prevederile Directivei 2001/42/CE privind evaluarea efectelor anumitor planuri și programe asupra mediului (Directiva SEA).

Ministerul Mediului, Apelor și Pădurilor, în calitate de autoritate competentă pentru aplicarea evaluării de mediu în conformitate cu prevederile Directivei SEA, a răspuns în acest sens Ministerului Dezvoltării Regionale și Administrației Publice în data de 05.03.2015.

În vederea aplicării prevederilor art. 6 (3) din Directiva SEA, Ministerul Dezvoltării Regionale și Administrației Publice a constituit un grup de lucru pentru programul supus evaluării de mediu. Autoritățile publice cooptate în grupul de lucru au fost: Ministerul Sănătăţii, Ministrul Afacerilor Interne, Ministrul Afacerilor Interne – Inspectoratul General pentru Situaţii de Urgenţă, Ministerul Fondurilor Europene, Ministerul Agriculturii și Dezvoltării Rurale, Ministerul Transporturilor, Ministerul Culturii, Ministerul Educației și Cercetării Științifice, Ministerul pentru Societatea Informaţională, Ministerul Mediului, Apelor şi Pădurilor (Direcția Generală Evaluare Impact și Controlul Poluării – Serviciul Protecția Atmosferei și Controlul Poluării, Direcţia Generală Schimbări Climatice, Direcţia Biodiversitate, Direcţia Generala Deşeuri, Situri Contaminate şi Substanţe Periculoase, Direcția Generală Ape, Direcția Generală Păduri), Administraţia Naţională „Apele Române”, consiliile județene din aria de implementare a programului.

Grupul de lucru are rolul de a stabili domeniul şi nivelul de detaliu al informaţiilor ce trebuie incluse în raportul de mediu, de a analiza efectelor semnificative ale programului asupra mediului și de a definitiva proiectului de program.

Ședintele Grupului de lucru s-au defășurat în datele: 30.03.2015, 21.04.2015, 11.05.2015.

Membrii Grupului de lucru au evaluat modul în care alternativele propuse îndeplinesc obiectivele de mediu relevante pentru program, iar pe baza recomandărilor grupului de lucru, titularul programului a elaborat detaliat alternativele care îndeplinesc obiectivele de mediu relevante pentru program.

Definitivarea proiectului programului în cadrul ședintelor Grupului de lucru a fost un proces continuu, iterativ şi interactiv.